钦定古今图书集成/明伦汇编/氏族典/第331卷 > 刘昆
## 钦定古今图书集成/明伦汇编/氏族典/第331卷 > 刘昆

按：《后汉书刘昆传》：“昆字桓公，陈留东昏人，梁孝王之
裔也。建武五年，举孝廉，不行，遂逃教授于江陵。光武
闻之，即除为江陵令，征拜议郎，稍迁侍中，弘农太守。
为政三年，仁化大行。二十二年，征代杜林为光禄勋。
二十七年，拜骑都尉。三十年，以老乞骸骨，诏赐洛阳
第舍，以千石禄终其身。中元二年，卒。子轶，字君文。传”
昆业，门徒亦盛。永平中，为太子中庶子。建初中，稍迁
宗正，卒官。